Väsimatu klatšimoor
Vaevalt leidub kontorit, kust puuduks väsimatu klatšimoor. Ta teab kolleegide eraelu kohta vürtsikaid detaile, mida ta mõnuga teistele edasi jutustab. Klatšimoor suudab piisavalt usaldusväärne välja näha, mis paneb ahastava mure käes kannatavaid töökaaslasi teda naiivselt usaldama. Sellest aga klatšimoor toitubki! Tuleb siiski meeles pidada, et klatšimoorile saladuste rääkimine on lõks, mis võib valusalt kätte maksta — võid kindel olla, et järgmisel päeval on sinu saladus tervele kontorile teada.
Melomaan
Melomaani tunneb ära selle järgi, et tööd tehes põrnitseb ta keskendunult arvutiekraani ning selleks, et lobisevad töökaaslased teda ei häiriks ja ta saaks keskendunult tööd teha, kinnitab ta alati oma pähe kõrvaklapid. Ainus aeg, millal tal kõrvaklappe ei kanna, on lõunapaus. Selleks, et muusika taktis pead õõtsutava melomaaniga kontakti saada, on vaja astuda tema laua juurde ja kätega vehkides märku anda. Teine, veidi lihtsam võimalus on temaga ühendust võtta Skype’i või Facebooki teel.
Meeskonnahing
Tema on kollektiivis see, kellel energiavarud näivad olevad lõputud. Kui sina hommikuti tööle jõudes pooluniselt kohvimasina juurde taarud, et end kange musta joogiga turgutada, on tema sind agaralt tervitamas ja kiidab sind hiljutiste töötulemust eest. Selleks, et meeskonnahingega hästi läbi saada, hinda tema positiivsust ja tunne tema kiituste üle siirast heameelt.
Hapu negativist